સામાન્ય માણસો તો ગરબે ઘૂમવાની મોજ માણતા હોય છે પરંતુ જે લોકો દિવ્યાંગ અથવા તો સ્પેશ્યલ ચાઇલ્ડ છે તે લોકો માટે ગાંધીનગરમાં ખાસ બાળુડાના ગરબાનું આયોજન થાય છે. અને છેલ્લા કેટલાય વર્ષોથી બાળુડાના ગરબા ખૂબ લોકપ્રિય પણ બન્યા છે. આ વખતે પણ બાળુડાઓ માટે ખાસ ગરબાની વ્યવસ્થા કરવામાં આવી હતી જેમાં વિશિષ્ટ વ્યક્તિઓને સમાજની નજદીક લાવવાના આ પ્રયાસમાં માનવસ્મૃતિ શાળા, સરગાસણ, સમર્પણ મૂક-બધિર શાળા, સેક્ટર-૨૮, અંધ શાળા, સેક્ટર-૧૬, સદ્‌ભાવ માનસિક સ્વાસ્થ્ય કેન્દ્ર, સેક્ટર-૧૩, સ્મૃતિવિકાસ શાળા, પ્રાંતિયા, હેત ફાઉન્ડેશન, સૅક્ટર-૭, સંવેદન, સેક્ટર-૬ ઉપરાંત ગાંધીનગર જિલ્લામાં વસતા વિશિષ્ટ વ્યક્તિઓ, તેમના પરિવારજનોએ ઉત્સાહપૂર્વક ભાગ લીધો હતો. આ ફોટા જોઇને તમને પણ સમજાશે કે તહેવારનો આનંદ તો દરેક માનવીના મન માટે એકસમાન જ હોય છે.